Predkladacia správa 

Národná rada SR prijala na svojej 28. schôdzi uznesenia č. 1001/2004, 1002/2004, 1080/2004 a 1084/2004, v ktorých žiada vládu SR plniť predmetné uznesenie. Úlohy z nich sú prenesené do predkladaného návrhu opatrení. 

I keď vypracovaný návrh opatrení nebol predložený na medzirezortné pripomienkové konanie, nakoľko v zmysle čl. 3.1.5 Metodického pokynu na prípravu a predkladanie materiálov na rokovanie vlády SR sa naň uplatňuje výnimka, boli požiadaní o stanovisko Ministerstvo financií SR, Ministerstvo práce, sociálnych vecí a rodiny SR a Ministerstvo pôdohospodárstva SR. Ministerstvo práce, sociálnych vecí a rodiny SR a Ministerstvo pôdohospodárstva SR s návrhom uznesenia vlády súhlasili. 

Ministerstvo financií SR nesúhlasilo s navrhovanou úlohou v bode B.1 návrhu uznesenia a požiadalo úlohy uložené podpredsedovi vlády a ministrovi financií vypustiť. Ich pripomienka bola akceptovaná a návrh uznesenia bol upravený a predkladá sa v novom znení. 

Stanoviská rezortov sú súčasťou materiálu.